KOMENTE DHE REKOMANDIME MBI 
RAPORTIN E MONITORIMIT PËR VITIN 2023
 PËR INSTITUTIN E STATISTIKAVE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion për vitin 2023 Instituti i Statistikave ka realizuar qëllimin e vet që është “Rritja e cilësisë së prodhimit statistikor nëpërmjet shtimit të burimeve primare të të dhënave dhe përforcimi i kapaciteteve profesionale të stafit të INSTAT. Zbatimi i standardeve statistikore dhe klasifikimeve statistikore Evropiane. Forcimi i rolit të zyrave të statistikës të administratave qendrore e lokale, me qëllim përmirësimin e cilësisë së informacionit nga burimet administrative dhe përdorimin e tij në proceset politikbërëse dhe vendimmarrës.”
Disa nga produktet që kanë kontribuar në realizimin e qëllimit janë:
· Realizimi i 231,182 njësi statistikore të anketuara, me një kosto prej 873 milionë lekë.
· Realizimi i 171 publikimeve statistikore.
II. Karakteristika kryesore të performancës së shpenzimeve
Në fund të vitit 2023, situata në lidhje me realizimin e shpenzimeve të buxhetit, krahasuar me planin vjetor 2023, sipas të dhënave të gjeneruara nga SIFQ-i, paraqitet si më poshtë:
                                                                                                në 000/ lekë
	 
	Emertimi
	Plani për vitin 2023
	Fakti për vitin 2023
	% e realizimit

	1
	Shpenzime personeli
	653,009
	647,844
	99%

	2
	Shpenzime të tjera korrente
	631,543
	599,445
	95%

	3
	Shpenzime Kapitale (me FB)
	296,500
	296,350
	100%

	4
	Shpenzime Kapitale (me FH)
	270,000
	390,137
	144%

	 
	TOTALI
	1,851,052
	1,933,776
	104%


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë institucion për vitin 2023, paraqitet me një realizim prej 104%, kundrejt planit vjetor. Mosrealizimi në shpenzimet korente vjen kryesisht nga mosrealizimi i procedurave të prokurimeve. Realizimi në shpenzimet kapitale me finacim të brëndshem është 100% kundrejt planit vjetor. 
III.  Informacion mbi volumin dhe madhësinë e ndryshimit të buxhetit
Për Buxhetin e INSTAT-it,  për vitin  2023, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

                                                                       në 000/ lekë
	 
	Buxheti fillestar 2023
	Buxheti me ndryshime
	Diferenca

	Programet
	
	
	

	 
	-1
	-2
	(3=2-1)

	Veprimtaria Statistikore
	1,531,000
	1,851,052
	320,052

	Totali
	 
	 
	 


Ndryshimet e planit gjatë vitit 2023, kanë ndodhur si rrjedhojë e fondeve të akorduara si shtesë zbatimi i AN nr.5, datë 18.10.2023 “Për disa ndryshime dhe shtesa në Ligjin Nr. 84/2022, “Për buxhetin e vitit 2023”, AN nr.6, datë 14.12.2023 “Për disa ndryshime dhe shtesa në Ligjin Nr. 84/2022, “Për buxhetin e vitit 2023, të ndryshuar”, akordimi i fondeve shtese në zbatim të VKM-ve për rritjen e pagave (VKM nr.325 dhe nr.326 datë 31.05.2023), VKM-së nr.795, datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, si dhe nga akordimi i Fondit të Veçantë për vitin 2023.
IV. Të ardhurat jashtë limitit 

Të ardhurat jashtë limitit të realizuara nga INSTAT, arrijnë në total vlerën prej 5,819.2 mijë lekë.
V. Komente dhe rekomandime

· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit, nuk janë sipas formateve të përcaktuara në këtë udhëzim.

· Nga ana juaj  paraqitja e raportit të monitorimit për periudhën 12M të vitit 2023 është bërë në përputhje me afatin e përcaktuar në udhëzimin nr. 14, datë 30.05.2023. 

· Në zbatim të kreut V “Monitorimi” të Udhëzimit plotësues nr. 2, datë19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:

· Nga ana juaj, nuk janë plotësuar vlerat faktike për sasië e produkteve në modulin BPPM, raporti nr. 16, për 4 M e tretë (Q3).
IV. Publikimi
Raporti i Monitorimit për vitin 2023, është publikuar në faqen zyrtare të INSTAT-it.                                                                                                                                                                                                                                                                                                                                                                                                     
Linku: http://www.instat.gov.al/al/rreth-nesh/buxheti-raportet-dhe-auditimin/
